Een dood toe kar deur koffiewinkel barsFoto: Sally Pendleton op Twitter. Een persoon is dood en vyf persone beseer toe ŉ motor deur ŉ Costa-koffiewinkel in Engeland gebars het. Die motor het Donderdagoggend die voorste deel van die kafee getref. Die voorval het in Westerham, ongeveer 40 km suidoos van Londen, plaasgevind. Volgens owerhede is vier van die beseerdes in ŉ ernstige toestand. Brandbestryders moes twee persone uit die motor haal. Die middestad van die dorp is ná die voorval gesluit. Foto: Telegraph op Twitter.